பாரத நாடு - ஏனைய கவிதைகள்

பாருக்குள்ளே நல்ல நாடு - எங்கள் 
 பாரத நாடு 
 சரணங்கள் 
 ஞானத்தி லேபர மோனத்திலே - உயர் 
 மானத்தி லேஅன்ன தானத்திலே, 
 கானத்தி லேஅமு தாக நிறைந்த 
 கவிதையி லேயுயர் நாடு - இந்தப் (பாரு) 
 தீரத்தி லேபடை வீரத்திலே - நெஞ்சில் 
 ஈரத்தி லேஉப காரத்திலே, 
 சாரத்தி லேமிகு சாத்திரங் கண்டு 
 தருவதி லேயுயர் நாடு - இந்தப் (பாரு) 
 நன்மையி லேயுடல் வன்மையிலே - செல்வப் 
 பன்மையி லேமறத் தன்மையிலே, 
 பொன்மயி லொத்திடு மாதர்தங் கற்பின் 
 புகழினி லேயுயர் நாடு - இந்தப் (பாரு) 
 ஆக்கத்தி லேதொழி லூக்கத்திலே - புய 
 வீக்கத்தி லேயுயர் நோக்கத்திலே, 
 காக்கத் திறல்கொண்ட மல்லர்தஞ் சேனைக் 
 கடலினி லேயுயர் நாடு - இந்தப் (பாரு) 
 வண்மையி லேயுளத் திண்மையிலே - மனத் 
 தண்மையி லேமதி நுண்மையிலே, 
 உண்மையி லேதவ றாத புலவர் 
 உணர்வினி லேயுயர் நாடு - இந்தப் (பாரு) 
 யாகத்தி லேதவ வேகத்திலே - தனி 
 யோகத்தி லேபல போகத்திலே 
 ஆகத்திலே தெய்வ பக்திகொண் டார்தம் 
 அருளினி லேயுயர் நாடு - இந்தப் (பாரு) 
 ஆற்றினி லேசுனை யூற்றினிலே - தென்றற் 
 காற்றினி லேமலைப் பேற்றினிலே 
 ஏற்றினி லேபய னீந்திடுங் காலி 
 யினத்தினி லேயுயர் நாடு - இந்தப் (பாரு) 
 தோட்டத்தி லேமரக் கூட்டத்திலே - கனி 
 யீட்டத்தி லேபயி ரூட்டத்திலே 
 தேட்டத்தி லேயடங் காத நிதியின் 
 சிறப்பினி லேயுயர் நாடு - இந்தப் (பாரு) 
 பாருக்குள்ளே நல்ல நாடு - எங்கள் 
 பாரத நாடு 
 சரணங்கள் 
 ஞானத்தி லேபர மோனத்திலே - உயர் 
 மானத்தி லேஅன்ன தானத்திலே, 
 கானத்தி லேஅமு தாக நிறைந்த 
 கவிதையி லேயுயர் நாடு - இந்தப் (பாரு) 
 தீரத்தி லேபடை வீரத்திலே - நெஞ்சில் 
 ஈரத்தி லேஉப காரத்திலே, 
 சாரத்தி லேமிகு சாத்திரங் கண்டு 
 தருவதி லேயுயர் நாடு - இந்தப் (பாரு) 
 நன்மையி லேயுடல் வன்மையிலே - செல்வப் 
 பன்மையி லேமறத் தன்மையிலே, 
 பொன்மயி லொத்திடு மாதர்தங் கற்பின் 
 புகழினி லேயுயர் நாடு - இந்தப் (பாரு) 
 ஆக்கத்தி லேதொழி லூக்கத்திலே - புய 
 வீக்கத்தி லேயுயர் நோக்கத்திலே, 
 காக்கத் திறல்கொண்ட மல்லர்தஞ் சேனைக் 
 கடலினி லேயுயர் நாடு - இந்தப் (பாரு) 
 வண்மையி லேயுளத் திண்மையிலே - மனத் 
 தண்மையி லேமதி நுண்மையிலே, 
 உண்மையி லேதவ றாத புலவர் 
 உணர்வினி லேயுயர் நாடு - இந்தப் (பாரு) 
 யாகத்தி லேதவ வேகத்திலே - தனி 
 யோகத்தி லேபல போகத்திலே 
 ஆகத்திலே தெய்வ பக்திகொண் டார்தம் 
 அருளினி லேயுயர் நாடு - இந்தப் (பாரு) 
 ஆற்றினி லேசுனை யூற்றினிலே - தென்றற் 
 காற்றினி லேமலைப் பேற்றினிலே 
 ஏற்றினி லேபய னீந்திடுங் காலி 
 யினத்தினி லேயுயர் நாடு - இந்தப் (பாரு) 
 தோட்டத்தி லேமரக் கூட்டத்திலே - கனி 
 யீட்டத்தி லேபயி ரூட்டத்திலே 
 தேட்டத்தி லேயடங் காத நிதியின் 
 சிறப்பினி லேயுயர் நாடு - இந்தப் (பாரு)